KOMISIJOS REGLAMENTAS (EB) Nr. 1590/2006
2006 m. spalio 24 d.
nustatantis 2006 m. spalio 16-18 d. pagal Reglamento (EB) Nr. 1452/2006 administruojamą importo tarifinę kvotą pateiktų paraiškų importo licencijoms gauti sviestui, kurio kilmės šalis yra Naujoji Zelandija, priėmimo apimtis
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 29 straipsnį,
atsižvelgdama į 2006 m. rugsėjo 29 d. Komisijos reglamentą (EB) Nr. 1452/2006, numatantį laikinas Naujosios Zelandijos sviesto tarifinės kvotos administravimo priemones 2006 m. spalio - gruodžio mėnesiais ir nukrypstantį nuo Reglamento (EB) Nr. 2535/2001 nuostatų (2), ypač į jo 3 straipsnio 2 dalį,
kadangi:
(1)
7 importo licencijų paraiškos sviestui, kurio kilmės šalis yra Naujoji Zelandija, (pagal kvotą Nr. 09.4589) nuo 2006 m. spalio 16 iki 18 d. kompetentingai institucijai nebuvo pateikta pagal Reglamento (EB) Nr. 1452/2006 nuostatas. Šios paraiškos buvo skirtos visam 14 294,6 tonų kiekiui.
(2)
Jei šis kiekis yra lygus 14 294,6 tonų turimam kiekiui, tai gali būti priimtos visos paraiškos,
PRIĖMĖ ŠĮ REGLAMENTĄ:
1 straipsnis
Importo licencijų paraiškos sviestui, kurio kilmės šalis yra Naujoji Zelandija, pateiktos pagal Reglamento (EB) Nr. 1452/2006 nuostatas nuo 2006 m. spalio 16 iki 18 d. ir apie kurias pranešta Komisijai iki 2006 m. spalio 20 d. yra priimamos.
2 straipsnis
Šis reglamentas įsigalioja 2006 m. spalio 25 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. spalio 24 d.